Vesttårnet er ikke opprinnelig og kan ha blitt satt opp i to omganger, for i 1725 ble det reist et nytt våpenhus inntil vestgavlen på skipet. Våpenhuset kan derfor ha dannet fundament for det senere tårnet eller ha blitt revet da nytt tårn ble reist. Det finnes nemlig en referanse til at kirken, under en besiktigelse i 1739, bare hadde en støpul med ei stor og vakker klokke i. I besiktigelsen heter det . Tårnet må derfor ha blitt fullført senere, kanskje så sent som i 1820-årene. Årstallet 1823 og initialene står nemlig på fløystangen. Kirkeregnskapene fra 1825 har også referanser til reparasjoner i 1820-årene.